Avis juridique important

|

32001D0912

2001/912/EF: Den Europæiske Centralbanks afgørelse af 8. november 2001 om visse betingelser vedrørende adgang til systemet til overvågning af forfalskning (CMS) (ECB/2001/11)

EF-Tidende nr. L 337 af 20/12/2001 s. 0049 - 0051

Den Europæiske Centralbanks afgørelseaf 8. november 2001om visse betingelser vedrørende adgang til systemet til overvågning af forfalskning (CMS)(ECB/2001/11)(2001/912/EF)STYRELSESRÅDET FOR DEN EUROPÆISKE CENTRALBANK HAR -under henvisning til traktaten om oprettelse af Det Europæiske Fællesskab, særlig artikel 106, stk. 1,under henvisning til statutten for Det Europæiske System af Centralbanker og Den Europæiske Centralbank, særlig artikel 16, ogud fra følgende betragtninger:(1) Rådets forordning (EF) nr. 1338/2001 af 28. juni 2001 om fastlæggelse af de foranstaltninger, der er nødvendige for at beskytte euroen mod falskmøntneri(1), indfører visse foranstaltninger i forbindelse med indsamling og lagring af data vedrørende forfalskede pengesedler og mønter og med adgang til disse data.(2) Bekæmpelse af falskmøntneri kan ikke håndteres inden for euro-området alene. Rådet for Den Europæiske Union har derfor truffet foranstaltninger i forbindelse med euroen under afsnit VI i traktaten om Den Europæiske Union (dvs. tredje søjle). Endvidere udvider Rådets forordning (EF) nr. 1339/2001 virkningerne af Rådets forordning (EF) nr. 1338/2001 til også at omfatte de medlemsstater, der ikke har indført euroen som fælles valuta(2).(3) De allerede eksisterende foranstaltninger og systemer til analyse af forfalskninger og indsamling af oplysninger om falskmøntneri skal yderligere udvides. ECB havde oprettet Center for Analyse af Falske Sedler (CAC) og Databasen for Falske Sedler og Mønter (CCD), og det er nu hensigtsmæssigt at reorganisere og omdøbe sidstnævnte til "Systemet til Overvågning af Forfalskning" (CMS) og definere dets karakteristika.(4) ECB opstiller de betingelser, der sikrer de fornødne procedurer for adgang til de relevante data i CMS i overensstemmelse med forordning (EF) nr. 1338/2001 og forordning (EF) nr. 1339/2001. Til dette formål skal de nationale centralbanker (NCB'er) i Det Europæiske System af Centralbanker, inden for hver NCB, etablere de respektive nationale centre til bekæmpelse af falskmøntneri (NCC) og oprette en funktion som sikkerhedsadministrator for NCC'en. Endvidere fastlægger ECB de nødvendige ordninger og aftaler med Kommissionen og Europol for at sikre dem fornøden adgang til dataene i CMS-databasen og til oplysninger fra Det Europæiske Tekniske og Videnskabelige Center i henhold til forordning (EF) nr. 1338/2001. Ved adgang skal de relevante mindstekrav til sikkerhedsstandarder overholdes. Overholdelse heraf er væsentlig af hensyn til den fortrolige karakter af dataene i CMS, hvilket indebærer, at de oplysninger, som den enkelte bruger af CMS modtager herfra, alene må anvendes til opfyldelse af den pågældende brugers forpligtelser i forbindelse med bekæmpelse af falskmøntneri af euroen. Begrænsning i adgangen til data i CMS bidrager til at sikre fortrolighed.(5) En manual om procedurer og mindstekrav til sikkerhedsstandarder i forbindelse med CMS er under vedtagelse i ECB's Styrelsesråd. Som følge af den fortrolige karakter af de data, der indføres og gøres tilgængelige i CMS-databasen, og vigtigheden af at bevare et fortroligt miljø omkring anvendelsen af databasen, vil de ikke blive offentliggjort -TRUFFET FØLGENDE AFGØRELSE:Artikel 1DefinitionerDefinitionerne i forordning (EF) nr. 1338/2001 er gældende i denne afgørelse.Artikel 2Systemet til Overvågning af Forfalskning1. Databasen for Falske Sedler og Mønter (CCD) omdøbes til Systemet til Overvågning af Forfalskning (CMS). Alle henvisninger til CCD i tidligere retsakter skal herefter anses for henvisninger til CMS.2. CMS består af en central database indeholdende alle tekniske og statistiske oplysninger om falskmøntneri, både hvad angår eurosedler og -mønter, uanset om de hidrører fra medlemsstater eller fra tredjelande. CMS omfatter bl.a. browsing- og redigeringsfunktioner, faciliteter til downloading og uploading af data samt netværk, der forbinder forskellige CMS-brugere til CMS.3. ECB's direktion træffer beslutning med hensyn til organisation og ledelse af CMS, under hensyntagen til synspunkter fra the Banknote Committee.Artikel 3Adgang til data i Systemet til Overvågning af Forfalskning1. Udover NCB'ernes adgang til CMS, er der adgang til relevante data i CMS for andre kompetente nationale myndigheder, herunder de nationale analysecentre (NAC) og de nationale møntanalysecentre (CNAC) for så vidt angår data om mønter, i overensstemmelse med forordning (EF) nr. 1338/2001. I henseende hertil gælder betingelserne i artikel 5 til 9.2. Adgang for Europa-Kommissionen, Det Europæiske Tekniske og Videnskabelige Center (ETSC) og Europol til relevante data i CMS gives i overensstemmelse med forordning (EF) nr. 1338/2001. Den nærmere procedure i forbindelse med sådan adgang fastlægges efter omstændighederne i bilaterale ordninger og aftaler med ECB.3. På grundlag af aftale om monetære forbindelser mellem Fællesskabet og tredjeparter, kan ECB give adgang til relevante data i CMS til nærmere angivne myndigheder eller centre hos sådanne tredjeparter.4. Udover adgang i henhold til stk. 3 kan ECB i medfør af artikel 9 i forordning (EF) nr. 1338/2001 give adgang til relevante data i CMS til nærmere angivne myndigheder eller centre i tredjelande. Sidstnævnte kan også forsynes med ad hoc data fra CMS, når dette af ECB's Center for Analyse af Falske Sedler (CAC) skønnes nødvendigt.Artikel 4Indførelse af data i Systemet for Overvågning af Forfalskning fra de nationale analysecentre og de nationale møntanalysecentreNAC'ernes indførelse af data i CMS vedrørende opdagede forfalskede eurosedler og fremsendelse til ECB's CAC af enhver ny type formodet forfalsket euroseddel, foretages i overensstemmelse med forordning (EF) nr. 1338/2001 og den relevante manual om procedurer, som ECB's Styrelsesråd har godkendt under medvirken af ECB's Generelle Råd. De NAC'er, som ikke er en NCB, eller som ikke er oprettet inden for en NCB, høres angående manualen om procedurer. Der foretages ligeledes nødvendige tilpasninger af manualen om procedurer med hensyn til ETSC's og CNAC'ernes indførelse af data vedrørende mønter i CMS.Artikel 5Nationale centre til bekæmpelse af falskmøntneri1. Administration af adgang til CMS som angivet i artikel 3 udføres i medlemsstaterne af et nationalt center til bekæmpelse af falskmøntneri (NCC), oprettet inden for hver NCB. Dette NCC bistår også vedrørende kommunikation om alle anliggender med tilknytning til CMS i medlemsstaterne. I hvert NCC etableres funktionen som sikkerhedsadministrator i forbindelse med disse opgaver.2. Efter aftale med ECB bevilliger det nationale NCC i overensstemmelse med stk. 1 adgang på forskellige niveauer til CMS, som angivet i artikel 3. Til brug herfor opretter den nævnte sikkerhedsadministrator i NCC de nødvendige brugernavne og fastlægger de forskellige brugerkategorier og forskellige adgangsniveauer for disse brugere.Artikel 6Overholdelse af sikkerhedsstandarder i Systemet for Overvågning af ForfalskningECB' Styrelsesråd under medvirken af ECB's Generelle Råd fastsætter de mindstekrav til sikkerhedsstandarder, der skal følges af alle myndigheder og centre (NAC og/eller CNAC), hvor der er brugere af CMS, og af de enkelte brugere, i forbindelse med adgang til CMS. De bekendtgøres for NCC'erne.Artikel 7Fortrolighed1. Alle myndigheder og centre, hvor der er brugere af CMS, oplyser disse om den fortrolige karakter af data i CMS og om alle adgangsbegrænsninger, som gælder for hver bruger i pågældende myndighed eller center og i andre myndigheder eller centre, således som disse begrænsninger er meddelt sidstnævnte af sikkerhedsadministratoren i det pågældende NCC. Pågældende NCC kan stille krav om, at alle myndigheder eller centre underskriver en erklæring om fortrolighed, med tilkendegivelse af at have taget behørig notits af indholdet af denne afgørelse. Myndighederne eller centrene forelægger deres pågældende NCC ethvert spørgsmål vedrørende fortrolighed af data i CMS. NCC'erne indhenter udtalelse fra ECB's CAC om resultatet af ethvert sådant krav eller enhver sådan forelæggelse.2. Meddelelser indeholdende CMS-data, som afgives til offentligheden, til kreditinstitutter og til producenter af relevant teknisk udstyr forelægges det pågældende NCC til udtalelse. Dette indhenter også udtalelse fra ECB's CAC.3. ECB indhenter udtalelse fra det pågældende NCC om enhver suspension af adgang. ECB såvel som pågældende NCC kan suspendere enhver brugers adgang til CMS, når dette er påkrævet til bevarelse af den fortrolige karakter af dataene i CMS. Pågældende NCC forhandler med myndigheden eller centret, som sådanne brugere tilhører, med henblik på at de fornødne betingelser for benyttelse af CMS kan genetableres.4. Efter vedtagelsen i Styrelsesrådet skal mindstekravene til sikkerhedsstandarder som nævnt i artikel 6, og manualen om procedurer nævnt i artikel 4 ikke offentliggøres, da de er af fortrolig karakter.Artikel 8OvervågningNCC'erne fastlægger, efter høring af de relevante myndigheder eller centre, procedurer til overvågning af disses overholdelse af artikel 6 og artikel 7 og indførelse af fornødne foranstaltninger med henblik herpå. Disse procedurer giver ligeledes ECB mulighed for at deltage i en sådan overvågning. Efter høring af NCB'erne indfører ECB ligeledes procedurer til overvågning af NCC'ernes overholdelse af denne afgørelse.Artikel 9GennemførelseECB's direktion træffer alle foranstaltninger til gennemførelse af denne afgørelse, som er påkrævede for effektiviteten af og sikkerheden i CMS, herunder alle foranstaltninger vedrørende manualen om procedurer og mindstekravene til sikkerhedsstandarderne, som omtalt henholdsvis i artikel 4 og artikel 6. Med henblik herpå tager den synspunkterne fra Banknote Committee i betragtning. Direktionen underretter Styrelsesrådet om alle foranstaltninger, som den træffer i medfør af denne artikel. ECB kan derudover fremkomme med tekniske præciseringer og specifikationer vedrørende benyttelsen af eller sikkerheden i CMS.Artikel 10Afsluttende bestemmelserDenne afgørelse træder i kraft den 1. december 2001.Denne afgørelse offentliggøres i De Europæiske Fællesskabers Tidende.Udfærdiget i Frankfurt am Main, den 8. november 2001.Willem F. DuisenbergFormand for ECB(1) EFT L 181 af 4.7.2001, s. 6.(2) EFT L 181 af 4.7.2001, s. 11.


title: 2011/616/EU: Europa-Parlamentets afgørelse af 10. maj 2011 om decharge for gennemførelsen af budgettet for SESAR-fællesforetagendet for regnskabsåret 2009

text:
               27.9.2011

               DA

               Den Europæiske Unions Tidende

               L 250/255

         EUROPA-PARLAMENTETS AFGØRELSE
   af 10. maj 2011
   om decharge for gennemførelsen af budgettet for SESAR-fællesforetagendet for regnskabsåret 2009
   (2011/616/EU)
   EUROPA-PARLAMENTET,
   der henviser til det endelige årsregnskab for SESAR-fællesforetagendet for regnskabsåret 2009,
   der henviser til Revisionsrettens beretning om SESAR-fællesforetagendets årsregnskab for det regnskabsår, der afsluttedes den 31. december 2009, med fællesforetagendets svar (1),
   der henviser til Rådets henstilling af 15. februar 2011 (05894/2011 — C7-0051/2011),
   der henviser til EF-traktatens artikel 276 og artikel 319 i traktaten om Den Europæiske Unions funktionsmåde,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,
   der henviser til Rådets forordning (EF) nr. 1361/2008 af 16. december 2008 om ændring af forordning (EF) nr. 219/2007 om oprettelse af et fællesforetagende til udvikling af en ny generation af det europæiske lufttrafikstyringssystem (SESAR) (3), særlig artikel 4b,
   der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,
   der henviser til forretningsordenens artikel 77 og bilag VI,
   der henviser til betænkning fra Budgetkontroludvalget og udtalelse fra Transport- og Turismeudvalget (A7-0124/2011),

               1.

               meddeler den administrerende direktør for SESAR-fællesforetagendet decharge for gennemførelsen af fællesforetagendets budget for regnskabsåret 2009;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til den administrerende direktør for SESAR-fællesforetagendet, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Jerzy BUZEK

            Formand

         Klaus WELLE

            Generalsekretær

      (1)  EUT C 342 af 16.12.2010, s. 30.

      (2)  EFT L 248 af 16.9.2002, s. 1.

      (3)  EUT L 352 af 31.12.2008, s. 12.

      (4)  EFT L 357 af 31.12.2002, s. 72.
    ---documentbreak---

               27.9.2011

               DA

               Den Europæiske Unions Tidende

               L 250/256

         EUROPA-PARLAMENTETS BESLUTNING
   af 10. maj 2011
   med bemærkningerne, der er en integrerende del af afgørelsen om decharge for gennemførelsen af budgettet for SESAR-fællesforetagendet for regnskabsåret 2009
   EUROPA-PARLAMENTET,
   der henviser til det endelige årsregnskab for SESAR-fællesforetagendet for regnskabsåret 2009,
   der henviser til Revisionsrettens beretning om SESAR-fællesforetagendets årsregnskab for det regnskabsår, der afsluttedes den 31. december 2009, med fællesforetagendets svar (1),
   der henviser til Rådets henstilling af 15. februar 2011 (05894/2011 — C7-0051/2011),
   der henviser til EF-traktatens artikel 276 og artikel 319 i traktaten om Den Europæiske Unions funktionsmåde,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,
   der henviser til Rådets forordning (EF) nr. 1361/2008 af 16. december 2008 om ændring af forordning (EF) nr. 219/2007 om oprettelse af et fællesforetagende til udvikling af en ny generation af det europæiske lufttrafikstyringssystem (SESAR) (3), særlig artikel 4b,
   der henviser til de finansielle bestemmelser for SESAR-fællesforetagendet vedtaget af SESAR's bestyrelse den 28. juli 2009 (i det følgende benævnt SESAR's finansielle bestemmelser),
   der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,
   der henviser til forretningsordenens artikel 77 og bilag VI,
   der henviser til betænkning fra Budgetkontroludvalget og udtalelse fra Transport- og Turismeudvalget (A7-0124/2011),

               A.

               der henviser til, at Revisionsretten har fastslået, at den har fået rimelig sikkerhed for, at årsregnskabet for regnskabsåret 2009 er rigtigt, og at de underliggende transaktioner er lovlige og formelt rigtige,

               B.

               der henviser til, at SESAR-fællesforetagendet blev oprettet i februar 2007 for at styre aktiviteterne i SESAR-projektet (Single European Sky Air Traffic Management Research (forskning i lufttrafikstyring i det fælles europæiske luftrum)),

               C.

               der henviser til, at fællesforetagendet befinder sig i opstartsfasen og ikke fuldt ud havde implementeret sit system for intern kontrol og finansielle oplysninger ved udgangen af regnskabsåret 2009,

               D.

               der henviser til, at fællesforetagendet er ejer af alle materielle og immaterielle aktiver, som er skabt af fællesforetagendet eller overført til det med henblik på SESAR-projektets udviklingsfase i overensstemmelse med de specifikke aftaler, fællesforetagendet indgår med sine medlemmer,

               E.

               der henviser til, at Revisionsretten i april 2010 forelagde udtalelse nr. 2/2010 om SESAR-fællesforetagendets finansielle bestemmelser,

               1.

               glæder sig over, at Revisionsretten fastslog, at fællesforetagendets årsregnskab for 2009 var korrekt, og at de underliggende transaktioner i alt væsentligt var lovlige og formelt rigtige;

               2.

               konstaterer, at fællesforetagendet modtog 55 000 000 EUR i forpligtelsesbevillinger og 27 689 788 EUR i betalingsbevillinger fra Unionens budget for 2009;

      Budgetgennemførelsen

               3.

               konstaterer, at der på fællesforetagendets endelige budget for regnskabsåret 2009 var opført 325 000 000 EUR i forpligtelsesbevillinger og 157 000 000 EUR i betalingsbevillinger; tager endvidere til efterretning, at udnyttelsesgraden for forpligtelses- og betalingsbevillingerne lå på henholdsvis 97,1 % og 43,2 %;

               4.

               erkender, at fællesforetagendet stadig befinder sig i opstartsfasen som følge af, at Rådets forordning (EF) nr. 1361/2008 om ændring af fællesforetagendets basisretsakt (EF) nr. 219/2007 først blev vedtaget den 16. december 2008;

               5.

               bemærker, at der ved årets udgang var indeståender på bankkonti på i alt 86 800 000 EUR, hvilket er i strid med princippet om, at budgettet skal balancere;

               6.

               mener, at det er vigtigt at fastlægge, hvordan en eventuel positiv saldo på resultatopgørelsen skal opføres på fællesforetagendets budget for det følgende regnskabsår med henblik på at præcisere, hvordan denne fravigelse fra det generelle princip om, at budgettet skal balancere, skal håndteres;

               7.

               er bekymret over, at et integreret ledelsesinformationssystem, som gør det muligt at fordele omkostningerne på specifikke arbejdspakker eller finde frem til driftsomkostningernes finansieringskilde, ikke var indført i december 2009;

               8.

               anmoder om, at hvert års budget vedføjes en rapport om uudnyttede bevillinger fremført fra tidligere år, og at der heri gøres rede for, hvorfor disse bevillinger ikke er udnyttet, samt hvordan og hvornår de vil blive det;

      Medlemsbidrag

               9.

               opfordrer fællesforetagendet til at harmonisere opførelsen af medlemsbidragene i regnskaberne på grundlag af en vejledning fra Kommissionen;

               10.

               opfordrer endvidere fællesforetagendet til i gennemførelsesbestemmelserne at uddybe artikel 97 og 98 i SESAR's finansielle bestemmelser med regler for medlemskab og medfinansiering, og især om

                           —

                           ordningerne for tiltrædelse af nye medlemmer

                           —

                           medlemmernes bidrag i form af naturalydelser

                           —

                           vilkårene for fællesforetagendets revision af medlemmernes bidrag

                           —

                           de betingelser, der skal være opfyldt, for at bestyrelsen kan godkende medfinansiering over den almindelige maksimumssats på 50 %;

      Interne kontrolsystemer

               11.

               henstiller indtrængende til fællesforetagendet at afslutte implementeringen af systemet for intern kontrol og finansielle oplysninger;

               12.

               glæder sig over, at Revisionsretten mente, at der blev taget vigtige skridt i 2009 for at indføre kontrolsystemer, men er bekymret over, at et integreret værktøj til forvaltning af finansielle, budgetmæssige og operationelle oplysninger ikke var etableret ved årets udgang; bemærker fællesforetagendets svar om, at de finansielle systemer var indført i maj 2010;

               13.

               opfordrer fællesforetagendet til i sine finansielle bestemmelser at medtage en specifik henvisning til de beføjelser, der tillægges den interne revisionstjeneste (IAS) i dennes egenskab af fællesforetagendets interne revisor på grundlag af bestemmelserne i rammefinansforordningen for fællesskabsorganer;

               14.

               mener i særdeleshed, at IAS' rolle som intern revisor bør være at rådgive fællesforetagendet om risikostyring ved at afgive uafhængige udtalelser om forvaltnings- og kontrolsystemernes kvalitet og ved at fremsætte anbefalinger til forbedring af betingelserne for transaktionernes gennemførelse og til fremme af en forsvarlig økonomisk forvaltning; anser det ligeledes for vigtigt, at fællesforetagendet fremsender en beretning udarbejdet af dets administrerende direktør til dechargemyndigheden, som opsummerer det antal og de typer interne revisioner, der er foretaget af den interne revisor, de anbefalinger, der er fremsat, og den opfølgning, der har fundet sted af disse anbefalinger;

               15.

               mener, at fællesforetagendet i betragtning af størrelsen af dets budget og kompleksiteten af dets opgaver bør oprette et revisionsudvalg, som skal rapportere direkte til bestyrelsen;

      Finansforordningen

               16.

               tager til efterretning, at bestyrelsen den 28. juli 2009 vedtog nye finansielle bestemmelser, efter at forordning (EF) nr. 1361/2008 om ændring af forordning (EF) nr. 219/2007 var trådt i kraft; mener, at disse bestemmelser i vid udstrækning er baseret på principperne i rammefinansforordningen, men er også af den opfattelse, at der kan foretages yderligere forbedringer med hensyn til:

                           —

                           undtagelserne fra budgetprincipperne

                           —

                           IAS' rolle

                           —

                           oprettelse af et revisionsudvalg

                           —

                           bestemmelser vedrørende medlemskab af SESAR.

      (1)  EUT C 342 af 16.12.2010, s. 30.

      (2)  EFT L 248 af 16.9.2002, s. 1.

      (3)  EUT L 352 af 31.12.2008, s. 12.

      (4)  EFT L 357 af 31.12.2002, s. 72.


title: Rådets afgørelse 2010/573/FUSP af 27. september 2010 om restriktive foranstaltninger over for lederne i Transdnestrienområdet i Republikken Moldova

text:
               28.9.2010

               DA

               Den Europæiske Unions Tidende

               L 253/54

         RÅDETS AFGØRELSE 2010/573/FUSP
   af 27. september 2010
   om restriktive foranstaltninger over for lederne i Transdnestrienområdet i Republikken Moldova
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29, og
   ud fra følgende betragtninger:

               (1)

               Rådet vedtog den 25. februar 2008 fælles holdning 2008/160/FUSP om restriktive foranstaltninger over for lederne i Transdnestrienområdet i Republikken Moldova (1). Disse restriktive foranstaltninger blev forlænget ved Rådets afgørelse 2010/105/FUSP (2) indtil den 27. februar 2011, og anvendelsen heraf blev suspenderet indtil den 30. september 2010.

               (2)

               På grundlag af en fornyet gennemgang af fælles holdning 2008/160/FUSP bør de restriktive foranstaltninger forlænges indtil 30. september 2011.

               (3)

               For at tilskynde til fremskridt med hensyn til at nå til en politisk løsning på konflikten i Transdnestrienområdet, løse de tilbageværende problemer med de skoler, hvor man benytter latinske bogstaver, og genoprette den frie bevægelighed for personer bør de restriktive foranstaltninger suspenderes indtil den 31. marts 2011. Ved udgangen af denne periode vil Rådet tage de restriktive foranstaltninger op til fornyet overvejelse på baggrund af udviklingen, særlig på de ovennævnte områder. Rådet kan beslutte at genindføre eller hæve rejserestriktionerne når som helst —

         VEDTAGET DENNE AFGØRELSE:
   Artikel 1
   1.   Medlemsstaterne træffer de nødvendige foranstaltninger til at begrænse indrejse i eller transit gennem deres område for de personer, der er ansvarlige:

               i)

               for at modvirke, at der sker fremskridt med hensyn til at opnå en politisk løsning på konflikten i Transdnestrienområdet i Republikken Moldova, og som er opført på listen i bilag I

               ii)

               for udformningen og gennemførelsen af skræmme- og lukningskampagnen, som er rettet mod moldoviske skoler, hvor man benytter latinske bogstaver, i Transdnestrienområdet i Republikken Moldova, og som er opført på listen i bilag II.

         2.   Stk. 1 forpligter ikke en medlemsstat til at nægte sine egne statsborgere indrejse i sit område.
   3.   Stk. 1 gælder ikke tilfælde, hvor en medlemsstat er bundet af en folkeretlig forpligtelse, dvs.:

               i)

               som værtsland for en international mellemstatslig organisation

               ii)

               som værtsland for en international konference indkaldt af FN eller i FN's regi eller

               iii)

               i henhold til en multilateral aftale, hvorved der tilkendes privilegier og immuniteter,
               eller

               iv)

               i henhold til Lateranforliget fra 1929 mellem Pavestolen (Vatikanstaten) og Italien.

         4.   Stk. 3 anses også for at gælde i tilfælde, hvor en medlemsstat er værtsland for Organisationen for Sikkerhed og Samarbejde i Europa (OSCE).
   5.   Rådet underrettes behørigt i alle tilfælde, hvor en medlemsstat indrømmer en undtagelse i henhold til stk. 3 eller 4.
   6.   Medlemsstaterne kan indrømme undtagelser fra foranstaltningerne i stk. 1, såfremt rejsen er berettiget af tvingende humanitære hensyn eller af hensyn til muligheden for at deltage i mellemstatslige møder, herunder møder i EU's regi eller møder arrangeret af en medlemsstat, der varetager formandskabet for OSCE, hvor der føres en politisk dialog, som direkte fremmer demokratiet, menneskerettighederne og retsstaten i Republikken Moldova.
   7.   En medlemsstat, der ønsker at indrømme undtagelser, jf. stk. 6, giver Rådet skriftlig meddelelse herom. Undtagelsen anses for indrømmet, medmindre ét eller flere rådsmedlemmer skriftligt gør indsigelse inden to arbejdsdage efter at have modtaget meddelelsen om den foreslåede undtagelse. Hvis ét eller flere medlemmer af Rådet gør indsigelse, kan Rådet med kvalificeret flertal beslutte at indrømme den foreslåede undtagelse.
   8.   I de tilfælde, hvor en medlemsstat i medfør af stk. 3, 4, 6 og 7 tillader personer, der er opført på listerne i bilag I og II, indrejse i eller transit gennem sit område, gælder tilladelsen udelukkende det formål, til hvilket den er udstedt, og de heraf berørte personer.
   Artikel 2
   Rådet vedtager, efter forslag fra en medlemsstat eller Unionens højtstående repræsentant for udenrigsanliggender og sikkerhedspolitik, ændringer til listerne i bilag I og II, hvis den politiske udvikling i Republikken Moldova tilsiger det.
   Artikel 3
   Rådets afgørelse 2010/105/FUSP ophæves.
   Artikel 4
   1.   Denne afgørelse træder i kraft på dagen for vedtagelsen.
   2.   Denne afgørelse anvendes indtil den 30. september 2011. Den overvåges løbende. Afgørelsen forlænges eller ændres alt efter tilfældet, hvis Rådet skønner, at dens mål ikke er nået.
   3.   De restriktive foranstaltninger, der indføres ved denne afgørelse, suspenderes indtil den 31. marts 2011. Ved udgangen af denne periode vil Rådet tage de restriktive foranstaltninger op til fornyet overvejelse.

      Udfærdiget i Bruxelles, den 27. september 2010.

            På Rådets vegne

         K. PEETERS

            Formand

      (1)  EUT L 51 af 26.2.2008, s. 23.

      (2)  EUT L 46 af 23.2.2010, s. 3.

      BILAG I

         Liste over personer, der er omfattet af artikel 1, stk. 1, punkt i)

                  1.

                  SMIRNOV, Igor Nikolayevich, »præsident«, født den 23. oktober 1941 i Khabarovsk, Den Russiske Føderation, russisk pas nr. 50No0337530

                  2.

                  SMIRNOV, Vladimir Igorevich, søn af Igor Smirnov og »formand for Statstoldkomitéen«, født den 3. april 1961 i Kupiansk, Kharkovskaya oblast eller Novaya Kakhovka, Khersonskaya oblast, Ukraine, russisk pas nr. 50No00337016

                  3.

                  SMIRNOV, Oleg Igorevich, søn af Igor Smirnov og »rådgiver for Statstoldkomitéen«, »medlem af Den Øverste Sovjet«, født den 8. august 1967 i Novaya Kakhovka, Khersonskaya oblast, Ukraine, russisk pas nr. 60No1907537

                  4.

                  LITSKAI, Valery Anatolyevich, tidligere »udenrigsminister«, født den 13. februar 1949 i Tver, Den Russiske Føderation, russisk pas nr. 51No0076099 udstedt den 9. august 2000

                  5.

                  KHAZHEYEV, Stanislav Galimovich, »forsvarsminister«, født den 28. december 1941 i Chelyabinsk, Den Russiske Føderation

                  6.

                  ANTYUFEYEV, Vladimir Yuryevich, alias SHEVTSOV, Vadim, »minister for statens sikkerhed«, født i 1951 i Novosibirsk, Den Russiske Føderation, russisk pas

                  7.

                  KOROLYOV, Alexandr Ivanovich, »vicepræsident«, født den 24. oktober 1958 i Wroclaw, Polen, russisk pas

                  8.

                  BALALA, Viktor Alekseyevich, tidligere »justitsminister«, født i 1961 i Vinnitsa, Ukraine

                  9.

                  GUDYMO, Oleg Andreyevich, »medlem af Den Øverste Sovjet«, »formand for Den Øverste Sovjets komité for sikkerhed, forsvar og fredsbevaring«, tidligere »viceminister for sikkerhed«, født den 11. september 1944 i Alma-Ata, Kasakhstan, russisk pas nr. 51No0592094

                  10.

                  KRASNOSELSKY, Vadim Nikolayevich, »indenrigsminister«, født den 14. april 1970 i Dauriya, oblast Zabaykalskyi raion, Chitinskaya , Den Russiske Føderation

                  11.

                  ATAMANIUK, Vladimir, »viceforsvarsminister«.

      BILAG II

         Liste over personer, der er omfattet af artikel 1, stk. 1, punkt ii)

                  1.

                  MAZUR, Igor Leonidovich, »leder af statsadministrationen i Dubossary raion«, født den 29. januar 1967 i Dubossary, Republikken Moldova

                  2.

                  PLATONOV, Yuri Mikhailovich, kendt som Yury PLATONOV, »chef for statsadministrationen i Rybnitsa raion og Rybnitsa by«, født den 16. januar 1948 i Klimkovo, Poddorsky raion, Novgorodskaya oblast, russisk pas nr. 51No0527002, udstedt af den russiske ambassade i Chisinau den 4. maj 2001

                  3.

                  CHERBULENKO, Alla Viktorovna, »vicechef for statsadministrationen i Rybnitsa«, ansvarlig for uddannelsesspørgsmål

                  4.

                  KOGUT, Vecheslav Vasyilevich, »chef for statsadministrationen i Bender«, født den 16. februar 1950 i Taraclia, Chadir-Lunga raion, Republikken Moldova

                  5.

                  KOSTIRKO, Viktor Ivanovich, »chef for statsadministrationen i Tiraspol«, født den 24. maj 1948, Komsomolsk na Amure, Habarovsky kray, Den Russiske Føderation.


title: Rådets afgørelse 2009/877/FUSP af 23. oktober 2009 om undertegnelse og midlertidig anvendelse af brevvekslingen mellem Den Europæiske Union og Republikken Seychellerne om betingelserne og de nærmere bestemmelser for overførsel af mistænkte pirater og bevæbnede røvere fra EUNAVFOR til Republikken Seychellerne og for behandling heraf efter en sådan overførsel

text:
               2.12.2009

               DA

               Den Europæiske Unions Tidende

               L 315/35

         RÅDETS AFGØRELSE 2009/877/FUSP
   af 23. oktober 2009
   om undertegnelse og midlertidig anvendelse af brevvekslingen mellem Den Europæiske Union og Republikken Seychellerne om betingelserne og de nærmere bestemmelser for overførsel af mistænkte pirater og bevæbnede røvere fra EUNAVFOR til Republikken Seychellerne og for behandling heraf efter en sådan overførsel
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 24,
   under henvisning til formandskabets henstilling, og
   ud fra følgende betragtninger:

               (1)

               De Forenede Nationers Sikkerhedsråd vedtog den 2. juni 2008 resolution 1816 (2008), hvori det anmoder alle stater om at samarbejde om at fastlægge domstolskompetencen og om at efterforske og retsforfølge de personer, der er ansvarlige for privatvirksomhed og væbnede røverier ud for Somalias kyster. Disse bestemmelser blev bekræftet ved FN's Sikkerhedsråds resolution 1846 (2008), der blev vedtaget den 2. december 2008.

               (2)

               Rådet vedtog den 10. november 2008 fælles aktion 2008/851/FUSP om Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (1) (operation Atalanta).

               (3)

               I artikel 12 i fælles aktion 2008/851/FUSP fastsættes det, at personer, der har begået eller mistænkes for at have begået piratvirksomhed eller væbnede røverier i Somalias territorialfarvande, og som pågribes og tilbageholdes med henblik på retsforfølgning, samt de genstande, der er anvendt til at udføre disse handlinger, kan overføres til en tredjestat, der ønsker at udøve sin domstolskompetence i forhold til ovennævnte personer eller genstande, forudsat at betingelserne for en sådan overførsel er aftalt med den pågældende tredjestat under iagttagelse af gældende international ret, navnlig den internationale menneskerettighedslovgivning, særligt for at sikre, at ingen underkastes dødsstraf, tortur eller anden form for grusom, umenneskelig eller nedværdigende behandling.

               (4)

               I overensstemmelse med traktatens artikel 24 har formandskabet bistået af generalsekretæren/den højtstående repræsentant (GS/HR) forhandlet en aftale i form af brevveksling mellem Den Europæiske Union og Seychellernes regering om betingelserne og de nærmere bestemmelser for overførsel af mistænkte pirater og bevæbnede røvere fra EUNAVFOR til Republikken Seychellerne og for behandling heraf efter en sådan overførsel.

               (5)

               Brevvekslingen bør undertegnes og anvendes midlertidigt med forbehold af dens indgåelse på et senere tidspunkt —

         TRUFFET FØLGENDE AFGØRELSE:
   Artikel 1
   Undertegnelsen af brevvekslingen mellem Den Europæiske Union og Republikken Seychellerne om betingelserne og de nærmere bestemmelser for overførsel af mistænkte pirater og bevæbnede røvere fra EUNAVFOR til Republikken Seychellerne og for behandling heraf efter en sådan overførsel godkendes hermed på Den Europæiske Unions vegne med forbehold af aftalens indgåelse.
   Teksten til brevvekslingen er knyttet til denne afgørelse.
   Artikel 2
   Formanden for Rådet bemyndiges til at udpege den eller de personer, der er beføjet til at undertegne det pågældende brev på Den Europæiske Unions vegne med forbehold af brevvekslingens indgåelse.
   Artikel 3
   Brevvekslingen anvendes midlertidigt fra datoen for undertegnelsen i afventning af dens ikrafttræden.
   Artikel 4
   Denne afgørelse har virkning fra datoen for vedtagelsen.
   Artikel 5
   Denne afgørelse offentliggøres i Den Europæiske Unions Tidende.

      Udfærdiget i Luxembourg, den 23. oktober 2009.

            På Rådets vegne

         T. BILLSTRÖM

            Formand

      (1)  EUT L 301 af 12.11.2008, s. 33.
    ---documentbreak---

               2.12.2009

               DA

               Den Europæiske Unions Tidende

               L 315/37

         OVERSÆTTELSE
   Brevveksling mellem Den Europæiske Union og Republikken Seychellerne om betingelserne og de nærmere bestemmelser for overførsel af mistænkte pirater og bevæbnede røvere fra EUNAVFOR til Republikken Seychellerne og for behandling heraf efter en sådan overførsel
   Deres Excellence
   Der henvises til det arbejdsmøde, der fandt sted den 18.-19. august 2009 i Seychellerne med henblik på drøftelse af EU's aftaler om piratvirksomhed og væbnede røverier, og hvori der deltog repræsentanter for EU, medlemmerne af Seychellernes udvalg på højt plan og andre tilknyttede institutioner, samt til vort efterfølgende brev af 21. august 2009.
   Under arbejdsmødet blev de forskellige tilknyttede institutioners betænkeligheder med hensyn til overførsel af mistænkte pirater og bevæbnede røvere forelagt. Den »Vejledning for overførsel af mistænkte pirater, bevæbnede røvere og beslaglagt ejendom til Seychellerne«, som Republikken Seychellernes kammeradvokat har udarbejdet, og som har til formål at sikre, at enhver overførsel af personer, der mistænkes for piratvirksomhed og væbnede røverier, sker i overensstemmelse med Seychellernes love, blev i princippet godkendt. Der var ligeledes enighed om, at gennemførelsesbestemmelserne (der præciserer artikel 10 i den foreslåede overførselsaftale) kunne vedtages, når den foreslåede overførselsaftale er færdiggjort, og der er udarbejdet en fælles vejledning vedrørende udlevering af mistænkte pirater, bevæbnede røvere og beslaglagt ejendom, og endvidere om, at Republikken Seychellerne vil få den nødvendige bistand med hensyn til tilbageholdelse, underhold, efterforskning, retsforfølgning og hjemsendelse af mistænkte pirater og bevæbnede røvere.
   I forlængelse af arbejdsmødet og vort brev har der fundet yderligere drøftelser sted i udvalget på højt plan om overførsel af mistænkte pirater og bevæbnede røvere til Republikken Seychellernes territorium.
   Republikken Seychellernes regering vil gerne benytte sig af denne lejlighed til på ny at forsikre EU om, at den er fast besluttet på i videst muligt omfang og under hensyntagen til de ressourcer, den har til rådighed, og dens infrastrukturkapacitet at samarbejde om bekæmpelse af piratvirksomhed og acceptere overførsel af tilfangetagne mistænkte pirater og bevæbnede røvere.
   Republikken Seychellernes regering vil gerne samtidig fremsætte ønske om, at EU-SOFA'en undertegnes, medens drøftelserne om den foreslåede EU-overførselsaftale fortsætter.
   I betragtning af de igangværende forhandlinger og i afventning af indgåelsen af en gensidigt acceptabel ordning mellem EU og Republikken Seychellernes regering om overførsel af pirater og bevæbnede røvere til dens territorium kan Republikken Seychellernes regering give EUNAVFOR tilladelse til at overføre mistænkte pirater og bevæbnede røvere, der er taget til fange under operationer i Republikken Seychellernes eksklusive økonomiske zone, territorialfarvande, øhav og indre farvande. Denne tilladelse udvides til også at omfatte beskyttelse af fartøjer, der fører Seychellernes flag, og seychelliske statsborgere på fartøjer, der ikke fører Seychellernes flag, uden for ovennævnte grænser og under andre omstændigheder på åbent hav efter Republikken Seychellernes skøn.
   Følgende er dog en forudsætning:

               —

               EU er klar over, at Republikken Seychellerne har begrænset kapacitet med hensyn til at modtage, domstolsprøve, tilbageholde og fængsle mistænkte pirater og bevæbnede røvere, og vil i betragtning af, at Republikken Seychellerne accepterer overførsel af mistænkte pirater og bevæbnede røvere til sit territorium, yde Republikken Seychellerne fuld økonomisk, materiel, logistisk og infrastrukturel bistand og bistand i form af menneskelige ressourcer i forbindelse med tilbageholdelse, fængsling, underhold, efterforskning, retsforfølgning, domstolsprøvelse og hjemsendelse af mistænkte eller dømte pirater og bevæbnede røvere.

               —

               Kammeradvokaten skal have mindst ti (10) dage fra datoen for overførsel af de mistænkte pirater eller bevæbnede røvere til at afgøre, om de foreliggende beviser er tilstrækkelige med henblik på retsforfølgningen.

               —

               Såfremt kammeradvokaten træffer den afgørelse, at der ikke er tilstrækkelige beviser til at foretage retsforfølgning, påtager EUNAVFOR sig det fulde ansvar, herunder de finansielle omkostninger, for at føre de mistænkte pirater og bevæbnede røvere tilbage til deres oprindelsesland inden for ti dage, efter at EUNAVFOR er blevet underrettet om en sådan afgørelse.

               —

               Enhver overførsel af mistænkte pirater og bevæbnede røvere skal så vidt muligt ske i overensstemmelse med »Vejledning for overførsel af mistænkte pirater, bevæbnede røvere og beslaglagt ejendom til Seychellerne«.

               —

               Republikken Seychellernes regering bekræfter endvidere følgende:

                           —

                           En overført person vil blive behandlet humant og ikke udsat for tortur eller grusom, umenneskelig eller nedværdigende behandling eller straf, vil få passende logi og ernæring, adgang til lægebehandling og vil kunne udøve sin religion.

                           —

                           En overført person vil omgående blive stillet for en dommer eller anden øvrighedsperson, der ved lov er bemyndiget til at udøve domsmyndighed, og som straks træffer afgørelse om lovligheden af den pågældendes frihedsberøvelse og giver ordre til vedkommendes løsladelse, hvis frihedsberøvelsen ikke er lovlig.

                           —

                           En overført person er berettiget til at få sin sag pådømt inden for en rimelig frist, eller til at blive løsladt.

                           —

                           En overført person har, når der skal træffes afgørelse om en anklage mod vedkommende for et strafbart forhold, ret til en retfærdig og offentlig rettergang for en kompetent, uafhængig og upartisk domstol, der er oprettet ved lov.

                           —

                           En overført person, der anklages for et strafbart forhold, vil blive anset for uskyldig, indtil vedkommendes skyld er bevist i overensstemmelse med loven.

                           —

                           Enhver overført person vil, når der skal træffes afgørelse om en anklage mod vedkommende for et strafbart forhold, være berettiget til følgende minimumsgarantier i fuld lighed:

                                       1)

                                       ret til at blive underrettet omgående, udførligt og på et sprog, som den pågældende forstår, om indholdet af og årsagen til den sigtelse, der er rejst mod vedkommende

                                       2)

                                       ret til at få tilstrækkelig tid til og lejlighed til at forberede sit forsvar og til at kommunikere med en forsvarer, som vedkommende selv har valgt

                                       3)

                                       ret til selv eller med juridisk bistand efter eget valg at føre sit forsvar og til, såfremt den anklagede ikke har juridisk bistand, at blive underrettet om denne ret samt til at få beskikket juridisk bistand i alle tilfælde, hvor det er påkrævet af hensyn til retfærdighed, og uden at den pågældende skal betale herfor, hvis vedkommende ikke har tilstrækkelige midler til selv at betale

                                       4)

                                       ret til at undersøge eller få undersøgt alle beviser imod vedkommende, herunder afgivelse af beedigede skriftlige erklæringer fra vidner, der foretog arrestationen, og ret til at få vidner for den pågældende tilsagt og afhørt på samme betingelser som vidner, der føres imod vedkommende

                                       5)

                                       ret at få vederlagsfri bistand af en tolk, hvis vedkommende ikke forstår eller taler det sprog, der anvendes i retten

                                       6)

                                       ret til ikke at tvinges til at vidne mod sig selv eller at tilstå skyld.

                           —

                           En overført person, der er dømt for en forbrydelse, vil kunne benytte sig af retten til at få skyldsspørgsmålet og strafudmålingen prøvet ved eller appelleret til en højere domstol i overensstemmelse med loven i Seychellerne.

                           —

                           Seychellerne overfører ikke nogen overført person til nogen anden stat uden forudgående skriftligt samtykke fra EUNAVFOR.

         Seychellernes myndigheder har drøftet denne ordning og givet deres tilslutning dertil. De således foreslåede ordninger kan træde i kraft, når Den Europæiske Union skriftligt har givet sit samtykke. Dette berører ikke de retlige eller politiske holdninger, som de to parters delegationer måtte indtage under de igangværende forhandlinger.

      Med venlig hilsen
      Joel Morgan
      MINISTER
      Formand for Udvalget på Højt Plan vedrørende Piratvirksomhed

   Deres Excellence
   Jeg har den ære at anerkende modtagelsen af Deres brev af 29. september 2009 vedrørende betingelserne og de nærmere bestemmelser for overførsel af mistænkte pirater og bevæbnede røvere fra EUNAVFOR til Republikken Seychellerne og for behandling heraf efter en sådan overførsel med følgende ordlyd:
   »Der henvises til det arbejdsmøde, der fandt sted den 18.-19. august 2009 i Seychellerne med henblik på drøftelse af EU's aftaler om piratvirksomhed og væbnede røverier, og hvori der deltog repræsentanter for EU, medlemmerne af Seychellernes udvalg på højt plan og andre tilknyttede institutioner, samt til vort efterfølgende brev af 21. august 2009.
   Under arbejdsmødet blev de forskellige tilknyttede institutioners betænkeligheder med hensyn til overførsel af mistænkte pirater og bevæbnede røvere forelagt. Den »Vejledning for overførsel af mistænkte pirater, bevæbnede røvere og beslaglagt ejendom til Seychellerne«, som Republikken Seychellernes kammeradvokat har udarbejdet, og som har til formål at sikre, at enhver overførsel af personer, der mistænkes for piratvirksomhed og væbnede røverier, sker i overensstemmelse med Seychellernes love, blev i princippet godkendt. Der var ligeledes enighed om, at gennemførelsesbestemmelserne (der præciserer artikel 10 i den foreslåede overførselsaftale) kunne vedtages, når den foreslåede overførselsaftale er færdiggjort, og der er udarbejdet en fælles vejledning vedrørende udlevering af mistænkte pirater, bevæbnede røvere og beslaglagt ejendom, og endvidere om, at Republikken Seychellerne vil få den nødvendige bistand med hensyn til tilbageholdelse, underhold, efterforskning, retsforfølgning og hjemsendelse af mistænkte pirater og bevæbnede røvere.
   I forlængelse af arbejdsmødet og vort brev har der fundet yderligere drøftelser sted i udvalget på højt plan om overførsel af mistænkte pirater og bevæbnede røvere til Republikken Seychellernes territorium.
   Republikken Seychellernes regering vil gerne benytte sig af denne lejlighed til på ny at forsikre EU om, at den er fast besluttet på i videst muligt omfang og under hensyntagen til de ressourcer, den har til rådighed, og dens infrastrukturkapacitet at samarbejde om bekæmpelse af piratvirksomhed og acceptere overførsel af tilfangetagne mistænkte pirater og bevæbnede røvere.
   Republikken Seychellernes regering vil gerne samtidig fremsætte ønske om, at EU-SOFA'en undertegnes, medens drøftelserne om den foreslåede EU-overførselsaftale fortsætter.
   I betragtning af de igangværende forhandlinger og i afventning af indgåelsen af en gensidigt acceptabel ordning mellem EU og Republikken Seychellernes regering om overførsel af pirater og bevæbnede røvere til dens territorium kan Republikken Seychellernes regering give EUNAVFOR tilladelse til at overføre mistænkte pirater og bevæbnede røvere, der er taget til fange under operationer i Republikken Seychellernes eksklusive økonomiske zone, territorialfarvande, øhav og indre farvande. Denne tilladelse udvides til også at omfatte beskyttelse af fartøjer, der fører Seychellernes flag, og seychelliske statsborgere på fartøjer, der ikke fører Seychellernes flag, uden for ovennævnte grænser og under andre omstændigheder på åbent hav efter Republikken Seychellernes skøn.
   Følgende er dog en forudsætning:

               —

               EU er klar over, at Republikken Seychellerne har begrænset kapacitet med hensyn til at modtage, domstolsprøve, tilbageholde og fængsle mistænkte pirater og bevæbnede røvere, og vil i betragtning af, at Republikken Seychellerne accepterer overførsel af mistænkte pirater og bevæbnede røvere til sit territorium, yde Republikken Seychellerne fuld økonomisk, materiel, logistisk og infrastrukturel bistand og bistand i form af menneskelige ressourcer i forbindelse med tilbageholdelse, fængsling, underhold, efterforskning, retsforfølgning, domstolsprøvelse og hjemsendelse af mistænkte eller dømte pirater og bevæbnede røvere.

               —

               Kammeradvokaten skal have mindst ti (10) dage fra datoen for overførsel af de mistænkte pirater eller bevæbnede røvere til at afgøre, om de foreliggende beviser er tilstrækkelige med henblik på retsforfølgningen.

               —

               Såfremt kammeradvokaten træffer den afgørelse, at der ikke er tilstrækkelige beviser til at foretage retsforfølgning, påtager EUNAVFOR sig det fulde ansvar, herunder de finansielle omkostninger, for at føre de mistænkte pirater og bevæbnede røvere tilbage til deres oprindelsesland inden for 10 dage, efter at EUNAVFOR er blevet underrettet om en sådan afgørelse.

               —

               Enhver overførsel af mistænkte pirater og bevæbnede røvere skal så vidt muligt ske i overensstemmelse med »Vejledning for overførsel af mistænkte pirater, bevæbnede røvere og beslaglagt ejendom til Seychellerne«.

               —

               Republikken Seychellernes regering bekræfter endvidere følgende:

                           —

                           En overført person vil blive behandlet humant og ikke udsat for tortur eller grusom, umenneskelig eller nedværdigende behandling eller straf, vil få passende logi og ernæring, adgang til lægebehandling og vil kunne udøve sin religion.

                           —

                           En overført person vil omgående blive stillet for en dommer eller anden øvrighedsperson, der ved lov er bemyndiget til at udøve domsmyndighed, og som straks træffer afgørelse om lovligheden af den pågældendes frihedsberøvelse og giver ordre til vedkommendes løsladelse, hvis frihedsberøvelsen ikke er lovlig.

                           —

                           En overført person er berettiget til at få sin sag pådømt inden for en rimelig frist, eller til at blive løsladt.

                           —

                           En overført person har, når der skal træffes afgørelse om en anklage mod vedkommende for et strafbart forhold, ret til en retfærdig og offentlig rettergang for en kompetent, uafhængig og upartisk domstol, der er oprettet ved lov.

                           —

                           En overført person, der anklages for et strafbart forhold, vil blive anset for uskyldig, indtil vedkommendes skyld er bevist i overensstemmelse med loven.

                           —

                           Enhver overført person vil, når der skal træffes afgørelse om en anklage mod vedkommende for et strafbart forhold, være berettiget til følgende minimumsgarantier i fuld lighed:

                                       1)

                                       ret til at blive underrettet omgående, udførligt og på et sprog, som den pågældende forstår, om indholdet af og årsagen til den sigtelse, der er rejst mod vedkommende

                                       2)

                                       ret til at få tilstrækkelig tid til og lejlighed til at forberede sit forsvar og til at kommunikere med en forsvarer, som vedkommende selv har valgt

                                       3)

                                       ret til selv eller med juridisk bistand efter eget valg at føre sit forsvar og til, såfremt den anklagede ikke har juridisk bistand, at blive underrettet om denne ret samt til at få beskikket juridisk bistand i alle tilfælde, hvor det er påkrævet af hensyn til retfærdighed, og uden at den pågældende skal betale herfor, hvis vedkommende ikke har tilstrækkelige midler til selv at betale

                                       4)

                                       ret til at undersøge eller få undersøgt alle beviser imod vedkommende, herunder afgivelse af beedigede skriftlige erklæringer fra vidner, der foretog arrestationen, og ret til at få vidner for den pågældende tilsagt og afhørt på samme betingelser som vidner, der føres imod vedkommende

                                       5)

                                       ret at få vederlagsfri bistand af en tolk, hvis vedkommende ikke forstår eller taler det sprog, der anvendes i retten

                                       6)

                                       ret til ikke at tvinges til at vidne mod sig selv eller at tilstå skyld.

                           —

                           En overført person, der er dømt for en forbrydelse, vil kunne benytte sig af retten til at få skyldsspørgsmålet og strafudmålingen prøvet ved eller appelleret til en højere domstol i overensstemmelse med loven i Seychellerne.

                           —

                           Seychellerne overfører ikke nogen overført person til nogen anden stat uden forudgående skriftligt samtykke fra EUNAVFOR.

         Seychellernes myndigheder har drøftet denne ordning og givet deres tilslutning dertil. De således foreslåede ordninger kan træde i kraft, når Den Europæiske Union skriftligt har givet sit samtykke. Dette berører ikke de retlige eller politiske holdninger, som de to parters delegationer måtte indtage under de igangværende forhandlinger.«
   På Den Europæiske Unions vegne har jeg den ære hermed at bekræfte, at indholdet af Deres brev kan accepteres af Den Europæiske Union. Dette instrument vil blive anvendt midlertidigt af Den Europæiske Union fra datoen for undertegnelse af dette brev og vil træde endeligt i kraft, når Den Europæiske Union har afsluttet sine interne procedurer for indgåelsen.
   I forbindelse med henvisningen i Deres brev til, at Seychellernes kammeradvokat afgør, om de foreliggende beviser er tilstrækkelige med henblik på retsforfølgningen, går Den Europæiske Union ud fra, at De, eftersom EUNAVFOR i hver enkelt sag vil fremsende alle de på det pågældende tidspunkt foreliggende bevismidler, f.eks. logbøger, billeder og videoer, er enig i, at dette vil give Seychellernes kammeradvokat mulighed for at træffe afgørelse om tilstrækkeligheden af disse bevismidler, før han accepterer overførslen af de mistænkte pirater og bevæbnede røvere.
   Endvidere minder jeg om, at dette instrument som nævnt i Deres brev vil finde anvendelse i en overgangsperiode, indtil der er indgået en gensidigt acceptabel overførselsaftale mellem EU og Republikken Seychellerne om overførsel af pirater og bevæbnede røvere til Republikken Seychellernes territorium.
   Modtag, hr., forsikringen om min mest udmærkede højagtelse.

         På Den Europæiske Unions vegne

      J. SOLANA MADARIAGA

   ERKLÆRING FRA DEN EUROPÆISKE UNION I FORBINDELSE MED UNDERTEGNELSEN AF BREVVEKSLINGEN MELLEM DEN EUROPÆISKE UNION OG REPUBLIKKEN SEYCHELLERNE OM BETINGELSERNE OG DE NÆRMERE BESTEMMELSER FOR OVERFØRSEL AF MISTÆNKTE PIRATER OG BEVÆBNEDE RØVERE FRA EUNAVFOR TIL REPUBLIKKEN SEYCHELLERNE OG FOR BEHANDLING HERAF EFTER EN SÅDAN OVERFØRSEL

               1.

               Den Europæiske Union (EU) noterer sig, at intet i brevvekslingen mellem Den Europæiske Union og Republikken Seychellerne om betingelserne og de nærmere bestemmelser for overførsel af mistænkte pirater og bevæbnede røvere tilsigter eller kan anses for at fravige rettigheder, som en overført person har ifølge national eller international lov.

               2.

               EU noterer sig, at repræsentanter for EU og EUNAVFOR vil få adgang til alle personer, der i medfør af brevvekslingen overføres til Republikken Seychellerne (Seychellerne), så længe disse personer er i forvaring dér, og at repræsentanterne for EU og EUNAVFOR vil have ret til at stille dem spørgsmål.
               Med henblik herpå noterer EU sig, at der vil blive stillet en nøjagtig opgørelse til rådighed for repræsentanterne for EU og EUNAVFOR over alle overførte personer, herunder også register over beslaglagte genstande, personernes fysiske tilstand, stedet, hvor de tilbageholdes, alle anklager imod dem og alle betydelige afgørelser truffet under deres retsforfølgning og rettergang.
               EUNAVFOR er rede til at yde rettidig bistand til Seychellerne ved hjælp af fremmøde af vidner fra EUNAVFOR og tilvejebringelse af relevante beviser. Med henblik herpå bør Seychellerne meddele EUNAVFOR, når Seychellerne har til hensigt at indlede en strafferetssag mod en overført person og tidsplanen for fremlæggelsen af beviser og vidneafhøringen.
               EU noterer sig, at nationale og internationale humanitære organisationer også efter anmodning vil få tilladelse til at besøge personer, der er overført i henhold til brevvekslingen.


Avis juridique important

|

41999D0213

1999/213/EF: Afgørelse truffet af repræsentanterne for regeringerne for De Europæiske Fællesskabers medlemsstater, forsamlet i Rådet den 11. marts 1999 om ændring af den interne aftale om de foranstaltninger, der skal træffes, og de fremgangsmåder, der skal følges ved gennemførelse af fjerde AVS-EF-konvention

EF-Tidende nr. L 075 af 20/03/1999 s. 0030 - 0031

AFGØRELSE TRUFFET AF REPRÆSENTANTERNE FOR REGERINGERNE FOR DE EUROPÆISKE FÆLLESSKABERS MEDLEMSSTATER, FORSAMLET I RÅDET den 11. marts 1999 om ændring af den interne aftale om de foranstaltninger, der skal træffes, og de fremgangsmåder, der skal følges ved gennemførelse af fjerde AVS-EF-konvention (1999/213/EF) REPRÆSENTANTERNE FOR REGERINGERNE FOR DE EUROPÆISKE FÆLLESSKABERS MEDLEMSSTATER, FORSAMLET I RÅDET, HAR -under henvisning til traktaten om oprettelse af Det Europæiske Fællesskab, i det følgende benævnt »traktaten«, og til fjerde AVS-EF-konvention, undertegnet i Lomé den 15. december 1989 og ændret ved aftale undertegnet på Mauritius den 4. november 1995, i det følgende benævnt »konventionen«,under henvisning til den interne aftale (1) om de foranstaltninger, der skal træffes, og de fremgangsmåder, der skal følges ved gennemførelse af fjerde AVS-EF-konvention, særlig artikel 7, ogud fra følgende betragtninger:Konventionen indeholder i artikel 5 en bestemmelse om, at overholdelse af menneskerettighederne, de demokratiske principper og retsstatsprincippet er et væsentligt element i konventionen;konventionens artikel 366a indeholder bestemmelse om, at hvis en part finder, at en anden part ikke har overholdt sine forpligtelser med hensyn til et af de væsentlige punkter, der er omhandlet i artikel 5, kan den første part anmode den anden part om konsultationer og under visse omstændigheder tage passende skridt, herunder om nødvendigt, men kun som sidste udvej, helt eller delvis at suspendere konventionens anvendelse i forhold til den berørte part;det er nødvendigt at vedtage en effektiv fremgangsmåde, når det overvejes at træffe passende foranstaltninger;efter konventionens artikel 366a forstås der ved »part« på den ene side Fællesskabet og Den Europæiske Unions medlemsstater og på den anden side hver enkelt AVS-stat;det er derfor nødvendigt, at medlemsstaterne for de områders vedkommende, der er omfattet af konventionen, men som hører under deres kompetence, bemyndiger Rådet til at vedtage passende beslutninger, i medfør af konventionens artikel 366a, samtefter høring af Kommissionen -TRUFFET FØLGENDE AFGØRELSE:Artikel 1 Efter artikel 2 i den interne aftale indsættes følgende artikel:»Artikel 2aMedlemsstaternes holdning i forbindelse med iværksættelsen af konventionens artikel 366a fastlægges af Rådet i overensstemmelse med afgørelse af 11. marts 1999 om proceduren for gennemførelse af artikel 366a i fjerde AVS-EF-konvention, når konventionen omfatter spørgsmål, som hører under deres kompetence. Hvis de påtænkte foranstaltninger vedrører spørgsmål, som hører under medlemsstaternes kompetence, kan Rådet også træffe afgørelse på initiativ af en medlemsstat.«Artikel 2 Denne afgørelse træder i kraft dagen efter offentliggørelsen i De Europæiske Fællesskabers Tidende.Udfærdiget i Bruxelles, den 11. marts 1999.J. TRITTINFormand(1) EFT L 229 af 17. 8. 1991, s. 301.


title: 2009/190/EF,Euratom: Europa-Parlamentets afgørelse af 22. april 2008 om afslutning af regnskaberne for gennemførelsen af Den Europæiske Unions almindelige budget for regnskabsåret 2006, Sektion III — Kommissionen

text:
               31.3.2009

               DA

               Den Europæiske Unions Tidende

               L 88/70

      EUROPA-PARLAMENTETS AFGØRELSE

   af 22. april 2008
   om afslutning af regnskaberne for gennemførelsen af Den Europæiske Unions almindelige budget for regnskabsåret 2006, Sektion III — Kommissionen
   (2009/190/EF, Euratom)
   EUROPA-PARLAMENTET,
   der henviser til Den Europæiske Unions almindelige budget for regnskabsåret 2006 (1),
   der henviser til De Europæiske Fællesskabers endelige årsregnskab for regnskabsåret 2006 — Bind I (SEK(2007) 1056 — C6-0390/2007, SEK(2007) 1055 — C6-0362/2007) (2),
   der henviser til Kommissionens årlige beretning til dechargemyndigheden om opfølgning af dechargeafgørelserne for 2005 (KOM(2007) 538, KOM(2007) 537), og til arbejdsdokumentet fra Kommissionens tjenestegrene, som er bilag til Kommissionens beretning til Europa-Parlamentet om opfølgning af 2005-dechargeproceduren (SEK(2007) 1185, SEK(2007) 1186),
   der henviser til Kommissionens meddelelse »Politiske resultater i 2006« (KOM(2007) 67),
   der henviser til Kommissionens meddelelse »Sammenfattende rapport om Kommissionens forvaltning i 2006« (KOM(2007) 274),
   der henviser til Kommissionens årlige beretning til dechargemyndigheden om de interne revisioner, der er foretaget i 2006 (KOM(2007) 280), og til arbejdsdokumentet fra Kommissionens tjenestegrene, som ledsagede den årlige beretning til dechargemyndigheden om de interne revisioner, der er foretaget i 2006 (SEK(2007) 708),
   der henviser til Kommissionens rapport om medlemsstaternes svar på Revisionsrettens årsberetning 2005 (KOM(2007) 118),
   der henviser til Kommissionens grønbog af 3. maj 2006 om et europæisk åbenhedsinitiativ (KOM(2006) 194),
   der henviser til udtalelse nr. 2/2004 fra Revisionsretten om indførelse af »én enkelt revisionsmodel« (og et forslag til en struktur for intern kontrol i Fællesskabet) (3),
   der henviser til Kommissionens meddelelse om en køreplan for indførelse af en integreret struktur for intern kontrol (KOM(2005) 252),
   der henviser til Kommissionens handlingsplan for en integreret struktur for intern kontrol (KOM(2006) 9), Kommissionens meddelelse til Rådet, Europa-Parlamentet og Revisionsretten »Statusrapport om Kommissionens handlingsplan for en integreret struktur for intern kontrol« (KOM(2007) 86) og arbejdsdokumentet fra Kommissionens tjenestegrene, som ledsagede denne rapport (SEK(2007) 311),
   der henviser til Revisionsrettens udtalelse nr. 6/2007 om medlemsstaternes årlige oversigter og nationale erklæringer og de nationale revisionsorganers revision af EU-midler (4),
   der henviser til Kommissionens handlingsplan til styrkelse af Kommissionens tilsynsfunktion ved delt forvaltning af strukturforanstaltninger (KOM(2008) 97),
   der henviser til Kommissionens statusrapport til Europa-Parlamentet, Rådet og Revisionsretten om handlingsplanen for en integreret struktur for intern kontrol (KOM(2008) 110) og arbejdsdokumentet fra Kommissionens tjenestegrene, som ledsagede denne rapport (SEK(2008) 259),
   der henviser til Revisionsrettens årsberetning om gennemførelsen af budgettet for regnskabsåret 2006 (5) og dens særberetninger med de kontrollerede institutioners svar,
   der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. EF-traktatens artikel 248 (6),
   der henviser til Rådets henstilling af 12. februar 2008 (5842/2008 — C6-0082/2008 og 5855/2008 — C6-0083/2008),
   der henviser til EF-traktatens artikel 274, 275 og 276 samt Euratom-traktatens artikel 179 a og 180 b,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (7), særlig artikel 145, 146 og 147,
   der henviser til Rådets forordning (EF) nr. 58/2003 af 19. december 2002 om vedtægterne for de forvaltningsorganer, der skal administrere opgaver i forbindelse med EF-programmer (8), særlig artikel 14, stk. 2 og 3,
   der henviser til forretningsordenens artikel 70 og bilag V,
   der henviser til betænkning fra Budgetkontroludvalget og udtalelser fra de øvrige berørte udvalg (A6-0109/2008),

               A.

               der henviser til, at Kommissionen i henhold til EF-traktatens artikel 275 er ansvarlig for opstilling af regnskaberne,

               1.

               godkender afslutningen af regnskaberne for gennemførelsen af Den Europæiske Unions almindelige budget for regnskabsåret 2006;

               2.

               pålægger sin formand at sende denne afgørelse til Rådet, Kommissionen, Domstolen, Revisionsretten og Den Europæiske Investeringsbank samt til medlemsstaternes nationale og regionale revisionsinstitutioner og drage omsorg for, at den offentliggøres i Den Europæiske Unions Tidende (L-udgaven).

         Hans-Gert PÖTTERING

            Formand

         Harald RØMER

            Generalsekretær

      (1)  EUT L 78 af 15.3.2006.

      (2)  EUT C 274 af 15.11.2007, s. 1.

      (3)  EUT C 107 af 30.4.2004, s. 1.

      (4)  EUT C 216 af 14.9.2007, s. 3.

      (5)  EUT C 273 af 15.11.2007, s. 1.

      (6)  EUT C 274 af 15.11.2007, s. 130.

      (7)  EFT L 248 af 16.9.2002, s. 1.

      (8)  EFT L 11 af 16.1.2003, s. 1.